CELEX: 32012D0280
Language: mt
Date: 2012-05-15 00:00:00
Title: 2012/280/UE: Deċiżjoni tal-Kunsill tal- 15 ta’ Mejju 2012 li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awdituri esterni tal-Banque de France

26.5.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 137/5
            
         DEĊIŻJONI TAL-KUNSILL
   tal-15 ta’ Mejju 2012
   li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awdituri esterni tal-Banque de France
   (2012/280/UE)
   IL-KUNSILL TAL-UNJONI EWROPEA,
   Wara li kkunsidra l-Protokoll (Nru 4) dwar l-Istatuti tas-Sistema Ewropea tal-Banek Ċentrali u tal-Bank Ċentrali Ewropew anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, u b’mod partikolari l-Artikolu 27.1 tiegħu,
   Wara li kkunsidra r-Rakkomandazzjoni tal-Bank Ċentrali Ewropew tat-23 ta’ Marzu 2012 lill-Kunsill tal-Unjoni Ewropea dwar l-awdituri esterni tal-Banque de France (BĊE/2012/5) (1),
   Billi:
   
               (1)
            
            
               Il-kontijiet tal-Bank Ċentrali Ewropew (BĊE) u tal-banek ċentrali nazzjonali tal-Eurosistema għandhom ikunu vverifikati minn awdituri esterni indipendenti rrakkomandati mill-Kunsill Regolatorju tal-BĊE u approvati mill-Kunsill tal-Unjoni Ewropea.
            
         
               (2)
            
            
               Il-mandat tal-awdituri esterni attwali tal-Banque de France ser jispiċċa wara l-verifika għas-sena finanzjarja 2011. Għalhekk jeħtieġ li jinħatru awdituri esterni mis-sena finanzjarja 2012.
            
         
               (3)
            
            
               Il-Banque de France għażel lid-Deloitte & Associés u lill-KPMG SA bħala l-awdituri esterni tiegħu u lill-B.E.A.S. u lill-KPMG Audit FS I SAS bħala awdituri supplenti għas-snin finanzjarji mill-2012 sal-2017.
            
         
               (4)
            
            
               Il-Kunsill Regolatorju tal-BĊE rrakkomanda li Deloitte & Associés u KPMG SA għandhom jinħatru konġuntament bħala l-awdituri esterni tal-Banque de France u li l-B.E.A.S. għandhom jinħatru bħala awdituri supplenti għal Deloitte & Associés u l-KPMG Audit FS I SAS bħala awdituri supplenti għall-KPMG SA għas-snin finanzjarji mill-2012 sal-2017.
            
         
               (5)
            
            
               Huwa xieraq li tiġi segwita r-rakkomandazzjoni tal-Kunsill Regolatorju tal-BĊE u li d-Deċiżjoni tal-Kunsill 1999/70/KE (2) tiġi emendata kif meħtieġ,
            
         ADOTTA DIN ID-DEĊIŻJONI:
   Artikolu 1
   L-Artikolu 1(4) tad-Deċiżjoni 1999/70/KE huwa b’dan sostitwit b’dan li ġej:
   
      “4.   Deloitte & Associés u KPMG SA huma b’dan approvati bħala l-awdituri esterni tal-Banque de France għas-snin finanzjarji mill-2012 sal-2017.
      Il-B.E.A.S. huma b’dan approvati bħala l-awdituri supplenti għal Deloitte & Associés u l-KPMG Audit FS I SAS bħala l-awdituri supplenti għall-KPMG SA għas-snin finanzjarji mill-2012 sal-2017.”.
   
   Artikolu 2
   Din id-Deċiżjoni għandha ssir effettiva fil-jum tan-notifika tagħha.
   Artikolu 3
   Din id-Deċiżjoni hija indirizzata lill-Bank Ċentrali Ewropew.
   
      Magħmul fi Brussell, il-15 ta’ Mejju 2012.
      
         
            Għall-Kunsill
         
         
            Il-President
         
         M. VESTAGER
      
   
   
      (1)  ĠU C 93, 30.3.2012, p. 1.
   
      (2)  ĠU L 22, 29.1.1999, p. 69.